**Սանիթեք Հայաստան, «Սանիթեք Ինթերնեյշնլ Գրուպ»** թափոնների կառավարման միջազգային ընկերության մասնաճյուղը Հայաստանում։ Գլխամասային գրասենյակը գտնվում է Լիբանանում։ Ընկերությունը հիմնվել է 2010 թ. սեպտեմբերին Բեյրութում, իսկ 2014 թ. դեկտեմբերից գործում է նաև Հայաստանի մայրաքաղաք Երևանում։ Սանիթեքը համագործակցում է Ասիայի, Եվրոպայի և Միացյալ Նահանգների մի շարք ընկերությունների հետ։

Գործունեությունը Հայաստանում
----------------------------

**Սանիթեքը** հաղթել է Երևանի քաղաքապետ Տարոն Մարգարյանի կողմից հայտարարված միջազգային մրցույթում, որը  կազմակերպվել էր Երևանի աղբահանության խնդիրը լուծելու նպատակով։ Երևանի վարչական շրջաններից մի քանիսում աղբահանության աշխատանքներն իրականացնելու համար  ընկերությունը սկզբնապես ներդրել է 10 միլիոն եվրո և աշխատանքի ընդունել 150 մարդ՝ նախատեսելով 2015 թ. ավարտին արդեն ներդրումները հասցնել 20 միլիոն եվրոյի, իսկ աշխատակիցների քանակը՝ 1100-ի։ Արդյունքում՝ **Սանիթեքը** սկսել է աղբահանություն իրականացնել Երևանի 12 վարչական շրջաններից 11-ում, այդ թվում՝ Արաբկիրում, Նուբարաշենում, Նոր Նորքում և Էրեբունիում։

Ծառայություններ
---------------

**Սանիթեքը** մատուցում է բազմաբնույթ ծառայություններ, որոնք վերաբերում են թափոնների կառավարմանը, այդ թվում՝ սանիտարական մաքրում, աղբահանություն, ձնամաքրման աշխատանքներ, կոմպոստացում, թափոնների այրում, կոշտ և առողջապահական թափոնների համար նախատեսված կայանների կառուցում և շահագործում, սանիտարական աղբավայրերի կառուցում և կառավարում։

Կորպորատիվ կառուցվածք և ղեկավարություն
--------------------------------------

2014 թ. դեկտեմբերին **Սանիթեքը** ներկայացրել էր Մադլեն էլ Բոլբոլին որպես  ընկերության հայաստանյան մասնաճյուղի ղեկավար։ 2015 թ. օգոստոսին ընկերությունն արդեն ներկայացնում էր «Սանիթեքի» բաժնետերերից Նիկոլաս Թավիլը։ Ավելի ուշ նա դարձավ **Սանիթեք** ընկերության համասեփականատեր՝ զբաղեցնելով գլխավոր գործադիր տնօրենի պաշտոնը (մինչև օրս)։

Մարտահրավերներ և քննադատություն
-------------------------------

2015 թ. ամռանը Երևանում «Էլեկտրիկ Երևան» անունով հայտնի քաղաքացիական շարժման ընթացքում **Սանիթեք** ընկերության աղբամանները ցուցարարների կողմից օգտագործվեցին որպես  բարիկադներ։ Ընկերությունը զգալի նյութական վնասներ կրեց։

2016 թ. ամռանը և գարնանը ընկերությունը բազմիցս դիմեց քաղաքացիներին՝ խնդրելով չայրել և չվնասել **Սանիթեքի** աղբամանները տարբեր վարչական շրջաններում։

Ընկերությունը հաճախ ստիպված է լինում լրացուցիչ աշխատանքներ կատարել,  քանի որ մարդիկ նետում են աղբը դրա համար չնախատեսված վայրերում։

Բարեգործություն և սոցիալական նախաձեռնություններ
-----------------------------------------------

 2016 թ. ապրիլին **Սանիթեքը** միացավ Երևանում հասարակական ծառայություններ  մատուցող մի շարք այլ ընկերությունների՝ մարդասիրական օգնություն ուղարկելով Արցախ։

Ծանոթագրություններ
------------------

1. ↑  "ISWA: Profile Sanitek". *www.iswa.org* (in անգլերեն). Retrieved 2017 թ․ սեպտեմբերի 1.
2. 1 2  "Տրվել է աղբահանության և սանմաքրման միջազգային օպերատորի աշխատանքների մեկնարկը".
3. ↑  "Մայրաքաղաք. Երևանում աշխատանքներն է սկսել աղբահանության իրականացնող օպերատորը - Լուրեր | ArmeniaNow.com". *www.armenianow.com*. Արխիվացված է the original 2015 թ․ սեպտեմբերի 9-ին. Retrieved 2017 թ․ սեպտեմբերի 1.
4. ↑  "Տրվել է աղբահանության և սանմաքրման միջազգային օպերատորի աշխատանքների մեկնարկը". Retrieved 2017 թ․ սեպտեմբերի 1.(չաշխատող հղում)
5. ↑  "15 համայնքների աղբահանման բրենդը`կանաչ եւ սեւ պոլիէթիլենային պարկերից անցում աղբի վերամշակմանը - Հետք - Լուրեր, հոդվածներ, հետաքննություններ". Retrieved 2017 թ․ սեպտեմբերի 1. `{{cite news}}`: line feed character in `|title=` at position 78 (help)
6. ↑  Mediamax. "«Սանիթեք»-ն աղբահանություն կանի ամբողջ Երևանում". *Banks.am*. Retrieved 2017 թ․ սեպտեմբերի 1.
7. ↑  "«Սանիթեք»-ը աղբահանության և սանմաքրման աշխատանքներ է իրականացնում նաև Արաբկիր վարչական շրջանում".
8. ↑  "«Սանիթեքը» մուտք գործեց Նուբարաշեն".
9. ↑  "«Սանիթեքը»` նաև Էրեբունիում - Հետք - Լուրեր, հոդվածներ, հետաքննություններ". Retrieved 2017 թ․ սեպտեմբերի 1.
10. ↑  "Նիկոլաս Թավիլի հարցազրույցը Շանթ հեռուստաընկերության առավոտյան եթերում". *www.facebook.com*. Retrieved 2017 թ․ սեպտեմբերի 1.
11. ↑  "«Սանիտեկ»-ը երևանցիներից ներողություն է հայցում և խոստանում՝ վաղն այլ պատկեր է լինելու".
12. ↑  "«ԱՂԲԱՀԱՆՈՒԹՅՈՒՆՆ ԱՌԱՋԻՆ ՀԵՐԹԻՆ ՄՇԱԿՈՒՅԹ Է»…". *Ճամփորդ*. Retrieved 2017 թ․ սեպտեմբերի 1.
13. ↑  "«Սանիտեկ» ՍՊԸ-ի ներկայացուցչի գրավոր հաղորդման հիման վրա հարուցվել է քրեական գործ - Հետք - Լուրեր, հոդվածներ, հետաքննություններ". Retrieved 2017 թ․ սեպտեմբերի 1. `{{cite news}}`: line feed character in `|title=` at position 78 (help)
14. ↑  "Ակտիվիստները հրաժարվում են աղբամանները տալ «Սանիտեկ»-ին".
15. ↑  "Ինչու են այրվել «Սանիթեք»-ի աղբամանները".
16. ↑  "Հրդեհվել են «Սանիթեք»-ի աղբարկղները".
17. ↑  "Վանդալիզմ՝ աղբամանների նկատմամբ".
18. ↑  "Երեւանում այրել են «Սանիտեկ» ընկերության աղբամանները".
19. ↑  "Չսահմանված վայրերում աղբ թափողների նկատմամբ օրենքը կիրառվելու է ամբողջ խստությամբ".
20. ↑  "Երևանի քաղաքապետարանն ավելի քան 100 տոննա անհրաժեշտ սնունդ է ուղարկել ԼՂՀ".